सैयद राजा (चंदौली) हिन्दुस्तान संवाद। मुख्य चिकित्सा अधिकारी डा. एमपी चौरसिया ने शनिवार को नगर के तीन नर्सिग होमों पर छापेमारी की कार्रवाई की। छापे के दौरान मरीजों का आपरेशन किया जा रहा था। दवाएं भी रखी गयी थीं लेकिन संचालक चिकित्सक दवा और नर्सिग होमों के रजिस्ट्रेशन आदि के संबंध में कोई कागजात नहीं दिखा सके। उन्होंने तीनों नर्सिग होमों के खिलाफ कारण बताओ नोटिस जारी की। इस संबंध में सीएमओ ने बताया कि अगर नोटिस का समुचित जवाब नहीं मिला तो संबंधित नर्सिग होमों के खिलाफ एफआईआर दर्ज कर कार्रवाई की जायेगी। सीएमओ की कार्रवाई से अवैध ढंग से नर्सिग होम चलाने वाले संचालकों में हड़कंप मच गया है।